Toivo Fahlenius

Toivo Fahlenius (1909 Viipuri – 1985 Espoo) oli suomalainen mainosgraafikko, kuvittaja ja kuvanveistäjä.

Fahlenius opiskeli 1930-luvulla Viipurin Taiteenystäväin piirustuskoulussa. Hän oli työssä Uuden Suomen Reklaamitoimistossa vuodesta 1934 aina talvisodan syttymiseen saakka. Sotien jälkeen Fahlenius oli muun muassa työssä Hankkijan ja HOK:n mainososastoilla. 

Fahlenius toimi lehtikuvittajana muun muassa Säästöpankkiliiton Säästäjä-lehdessä ja hän suunnitteli postikortteja sekä kirjankansia muun muassa 1950-luvulla julkaistuihin poikakirjoihin. Hän teki julisteita Suomen Messuille ja vuonna 1933 hänet palkittiin Chicagon maailmannäyttelyn yhteydessä pidetyssä erikoiskilpailussa. Fahlenius oli myös kuvanveistäjä, yksi hänen veistoksistaan sijaitsee Joensuun kirkon muistokappelissa.

Lähteet 

Suomalaiset graafiset suunnittelijat
Suomalaiset kuvittajat
Suomalaiset kuvanveistäjät
Vuonna 1909 syntyneet
Vuonna 1985 kuolleet